**Конституциялық өзгерістер халықтың қалауымен үндеседі**

19.05.2022

Алдағы референдумның мәнін халыққа жан-жақты түсіндіру мақсатымен бүгін бір топ Мәжіліс депутаттары Шымкент қаласына барды.

«AMANAT» фракциясының мүшелері **Берік Оспанов**, **Берік Бекжанов**, **Фахриддин Қаратаев**, **Ғани Ташқараев** қалалық балалар клиникалық ауруханасында дәрігерлермен кездесу өткізді.

Жиында алдағы референдумның мән-маңызы жан-жақты талқыланды.

*– Ата заңымызды түзету арқылы барлық салада, атап айтсақ, саяси, экономикалық, әлеуметтік жүйеде біраз өзгеріс болады. Оған референдум арқылы халықтың үн қосуы маңызды деп есептеймін, – деді* ***Берік Оспанов****.*

Өз кезегінде **Ғани Ташқараев** референдум әр қазақстандыққа жеке таңдау жасауға, мемлекеттің басты құқықтық құжатын тұрғындардың өздері қабылдауға мүмкіндік беретінін атап өтті.

Бұдан бөлек депутаттар науқан кезінде дауыс беру тәртібін түсіндірді.